**ქ.ქუთაისის შპს სკოლა XXI საუკუნის**

**ხარისხის მართვის მენეჯერის ნატო გვენეტაძის**

**2023-2024 სასწავლო წელს სკოლაში გაწეული საქმიანობის შესახებ ანგარიში**

მოგეხსენებათ, რომ ხარისხის მართვის მენეჯერი თავისი კომპეტეციის ფარგლებში ხელმძღვანელობს საქართველოს კანონით ,,ზოგადი განათლების შესახებ“ ( სსმ,20/04/05, მუხლი 33.ი ) ხარისხის უზრუნველყოფის შიდა მექანიზმების შემუშავების შესახებ მოქმედი კანონმდებლობის ,სკოლის წესდების, სასწავლო პროცესის მარეგულირებელი წესებისა და ხარისხის უზრუნველყოფის კონცეფციის დოკუმენტის საფუძველზე. ხარისხის მართვის მენეჯერი ორიენტირებულია ხელი შეუწყოს სკოლაში ზოგადი განათლების ეროვნული მიზნებისა და ეროვნული სასწავლო გეგმის მოთხოვნების შესრულებას. ვიზიარებ,რომ სკოლის წარმატების მნიშვნელოვან წინაპირობას შეფასებისა და მონიტორინგის გამჭირვალე სისტემა წარმოადგენს.

საგანმანათლებლო მიმართულებით ამოცანა იყო , ზოგადი განათლების მიზნებისა და გამოწვევების შესაბამისად , მესამე თაობის ეროვნული სასწავლო გეგმის დანერგვა, სასკოლო კურიკულუმის მორგება პრაქტიკულ საჭიროებაზე საგანმანათლებლო პროცესში , საგნობრივი პროგრამების დახვეწის , კალენდარული და თემატური გეგმების , საგნობრივი კურიკულუმების, თემატური მატრიცების დახმარებით კომპლექსური დავალებების დანერგვისა და განხორციელების პროცესზე დაკვირვება და მონიტორინგი.

მიუხედავად სასკოლო მზაობისა და გამოცდილებისა , რადგან შპს სკოლა XXI საუკუნის მასწავლებელტატვის უცხო არაა საგნობრივი კურიკულუმების ჩაშლა ეტაპებად, თემების ,საკითხების ,საკითხთა კლასტერების , სამიზნე ცნებების,ქვეცნებების, კონტექსტ მაგალითების , კომპლექსური დავალებების პირობების, ეტაპების და რესურსების მითითების პროცესი უშეცდომო არ იყო. სკოლა XXI საუკუნის მასწავლებლები ესწრებოდნენ ონლაინ შეხვედრებს, იყენებენ ელრესურსებს. პრაქტიკულად დამუშავების ეტაპებზე ფიქსირდებოდა შეცდომა/უზუსტობა და ვცდილობდით ერთობლივად გამოგვესწორებინა.

2023-24 სასწავლო წელი მიმდინარეობდა სასკოლო სასწავლო გეგმის შესაბამისად. სასწავლო-სააღმზრდელო პროგრამები, რომელიც  დაგეგმილი იყო აღნიშნულ სასწავლო წელს, შესრულდა. შემუშავებულ იქნა შიდა სასკოლო პროექტები,  ეს პროექტები იყო როგორც საგნობრივი და ჯგუფური სახის, ასევე ინტეგრირებული. ასეთი სახის მუშაობამ გამოიწვია მოსწავლეებში მოტივაციის გაზრდა. სკოლა აქტიურად ჩაერთო სხვადასხვა ღონისძიებებში .შემუშავდა სასკოლო სასწავლო გეგმა მოსწავლის შესაძლებლობების, მიზნებისა და მიდრეკილებების გათვალისწინებით.სასკოლო სასწავლო გეგმა შეესაბამებოდა ეროვნულ სასწავლო გეგმას და გამომდინარეობდა ეროვნული სასწავლო გეგმის მიზნებიდან. ეროვნულ სასწავლო გეგმაში განხორციელებული ცვლილებები ასახულ იქნა სკოლის სასკოლო სასწავლო  გეგმაში. სასწავლო წელს მიმდინარებდა მონიტორინგი, გაკვეთილებზე დასწრება, საგანმანათლებლო პროცესის დიაგნოსტირება და სწავლების ხარისხის შეფასება. სასწავლო წელს მიმდინარეობდა სასწავლო პროცესის შიდა შეფასება -მონიტორინგი. სასწავლო პროცესის მონიტორინგის პროცესში ჩართულები იყვნენ სკოლის დირექტორი,დირექტორის მოადგილე(სასწავლო ნაწილის გამგე), ხარისხის მართვის მენეჯერი, საგნობრივი კათედრების თავმჯდომარეები და რიგითი მასწავლებლები.

2023-2024 სასწავლო წელს სკოლაში ფუნქციონირებდა 4 საგნობრივი კათედრა:

      ქართული ენა და ლიტერატურის;

უცხოური ენების;

საბუნებისმეტყველო მეცნიერებების და მათემატიკის;

 საზოგადოებრივი მეცნიერებების და  ფიზიკური და ესთეტიკური აღზრდის;

სასწავლო წლის დასაწყისშივე შეირჩა კათედრის თავმჯდომარეები. შემუშავებულ იქნა კათედრების სამუშაო გეგმა, გაკეთდა ყველა კათედრის SWOT ანალიზი, დაიგეგმა პრიორიტეტული მიმართულებები კათედრების მუშაობაში. შერჩეულ იქნა სახელმძღვანელოები და დამატებითი ლიტერატურა კათედრებისათვის. შეთანხმებულ იქნა შეფასების კომპონენტები კათედრების მიხედვით. შემუშავებულ იქნა ღონისძიებების ნუსხა და სამოქმედო პროგრამა , რომელიც კათედრის წევრებს წლის განმავლობაში უნდა განეხორციელებინათ. გამოიკვეთა შემდეგი პრიორიტეტეტული მიმართულებები:

* საგნობრივი ჯგუფში შემავალი საგნების სწავლების კოორდინაცია;
* ერთმანეთისათვის გამოცდილების გაზიარება;
* პროფესიული განვითარების გზების დასახვა;
* წარმატების წინაპირობის განსაზღვრა და პრობლემის გადაჭრის გზების ძიება.

წლის განმავლობაში ჩატარდება კათედრის სხდომები, განხორციელდება სხვადასხვა ღონისძიებები, პროექტები. კათედრები აქტიურად მუშაობენ სწავლების ხარისხის ამაღლებისათვის.სასწავლო წლის დაწყებამდე კათედრები განიხილავენ შეფასების სქემებს, ტიპებს, პრინციპებს. შეფასების კრიტერიუმის გამოყენებით ადგენენ შეფასების ანალიტიკურ, ზოგად ,ჰოლისტურ და კონკრეტულ რუბრიკებს. შეიმუშავებენ სხვადასხვა დავალების /აქტივობის შეფასების რუბრიკებს, თვითშეფასების, ურთიერთშეფასების ფორმებს და სხვ.

მასწავლებლები ესწრებოდნენ Facebook live-ბს, onlain ვებინარებსა და შეხვედრებს :მათ განიხილეს ესგ-ის პრიორიტეტული დანერგვის მექანიზმები, სასკოლო და საგნობრივი კურიკულუმების შემუშავების პრინციპები, კომპლექსური დავალებების შექმნის მეთოდები.

გეოგრაფიის მასწავლებელი ნ. ფაჩუაშვილი დაესწრო-.თემას : საბაზო საფეხურის გეოგრაფიის სტანდარტების განხილვა, კერძო ტრენინგებს როლანდ ხოჯანაშვილის და მაია ბლიაძის მდგრადი განვითარების პრინციპების დანერგვის ტრენინგებს.

ისტორიის მასწავლებლები ბ.ჯალაღანია და ქ.ლომიძე --მესამე თაობის ეროვნული სასწავლო გეგმა (განსხვავებები და გამოწვევები )

ფიზიკის პედაგოგი ი.გიორგაძე, დაეცნო ელრესურსს მესამე თაობის ეროვნული სასწავლო გეგმა და ფიზიკის სტანდარტი .

მ.მხეიძე --სახვითი და გამოყენებითი ხელოვნების სწავლების ზოგადი პრინციპები .

ქიმიის პედაგოგი:ნ.მანაგაძე, -მესამე თაობის ეროვნული სასწავლო გეგმა ასევე ნივთიერებათა მრავალფეროვნებას. ქოუჩი რუსუდან არზიანი

ბიოლოგიის პედაგოგები თ.გვასალია, ნ.გოგოლაძე---მესამე თაობის ეროვნული სასწავლო გეგმის საგნობრივ მიზნებს და სამიზნე ცნებების შესაბამისობებს.

მუსიკის მასწავლებელი ა.ბზიკაძე მუსიკის სწავლების ზოგადი პრინციპებებს და მუსიკის პროექტული სწავლების პრინციპებს გაეცნო.

სპორტი თემა: ფეხბურთის სწავლება ( საბაზო საფეხური).

მათემატიკის მასწავლებლები ელრესურსებს და Math.ge –ზე კომპლექსური დავალებების გზამკვლევებს ,ასევე კომპლექსური დავალების ბანკს გაეცვნენ.

ონლაინჩანაწერები, ვიდეორგოლები და ელრესურსები მრავალფეროვანი, ინფორმაციულად და შინაარსობრივად საინტერესოა , რაც ქმნის წინაპირობას კოლეგებს შორის გამოცდილებების გაზიარების, პრობლემის გადაჭრისა და პროფესიული განვითარების მიზნით.

სკოლის პედაგოგებმა წარმატებით გაიარეს წინარე წლებში დაგეგმილი მასწავლებელთა პროფესიული განვითარების ცენტრის მიერ ორგანიზებული ტრენინგები და მიიღეს სათანადო რეკომენდაციები ,შეეცადნენ დაენერგათ პრაქტიკაში.

სკოლაც თავის მხრივ მაქსიმალურად ცდილობს შეუწყოს ხელი მასწავლებელთა პროფესიულ ზრდას და კვალიფიკაციის ამაღლებას. სასწავლო პროცესი სკოლაში მიმდინარეობდა შეუფერხებლად დადგენილი კანონმდებლობის შესაბამისად.

მოსწავლეებისთვის ცნობილი იყო სკოლაში ქცევის წესები და თუ რა შედეგები მოჰყვებოდა გაკვეთილის თვითნებურად გაცდენას ან სხვა დისციპლინურ გადაცდომას. მთელი სასწავლო წლის განმავლობაში მოსწავლეებს ჰქონდათ შესაძლებლობა მონაწილეობა მიეღოთ სხვადასხვა სასწავლო პროექტებსა და აქტივობებში.

სკოლაში მაღალია მოსწავლეთა უსაფრთხოების ხარისხი, კერძოდ, დილის 9 საათზე, მოსწავლეთა და თანამშრომელთა შემოსვლის შემდეგ იკეტება სკოლის კარი, რომელთანაც დგას მორიგე მასწავლებელი. სკოლის გარე და შიდა პერიმეტრზე დამონტაჟებულია 8 ვიდეოკამერა, სკოლას ჰყავს სკოლის უსაფრთხოებაზე პასუხისმგებელი პირი , ასევე წლის განმავლობაში შედგენილი იყო მასწავლებელთა მორიგეობის განრიგი, რის მეშვეობითაც ხორციელდებოდა სკოლაში მოსწავლეთა, მასწავლებელთა, შემოსული სტუმრებისა და პერსონალის უსაფრთხოების დაცვა.

სასწავლო წლის დასაწყისში კლასის დამრიგებლებს ჩაუტარდათ საინფორმაციო შეხვედრა, რომელზეც კიდევ ერთხელ გაეცნოთ ეროვნული სასწავლო გეგმით გათვალისწინებული მათი, როგორც დამრიგებლის, მოვალეობები, სადამრიგებლო კლასებთან მუშაობის წესები. მოსწავლეთა დასწრების კონტროლი ხორციელდებოდა კლასების დამრიგებლების მიერ. ასევე, დამრიგებლების მიერ მიმდინარეობდა მოსწავლეთა გაცდენების შესახებ ინფორმაციის მშობლებისათვის გაცნობა დამოსალოდნელი უარყოფითი შედეგების შესახებ ინფორმირება.

აღსანიშნავია, რომ სასწავლო წლის დასაწყისში მშობლებს შესაბამისი კლასის დამრიგებელმა გააცნო სასკოლო სასწავლო გეგმა, შინაგანაწესი, მოსწავლეთა შეფასების სისტემა და სხვა სასკოლო ცხოვრებისათვის მნიშვნელოვანი საკითხები. დამრიგებელი თითოეულ მშობელს  სისტემურად აწვდიდა ინფორმაციას შვილის მიღწევებზე და ყოფაქცევაზე. სასწავლო წლის I და II სემესტრში სკოლაში ფუნქციონირებს ელექტრონული ჟურნალი, რის მეშვეობითაც მშობლისთვის გამარტივებულია შვილის აკადემიური მოსწრებისა და გაცდენების თვალყურის დევნება.

სააღმზრდელო პროგრამები, რომელიც შეიმუშავეს დამრიგებლებმა, ითვალისწინებდა მოსწავლეთა ინტერესებს.

აკადემიური შეფასებების გაუმჯობესების მიზნით სკოლაში გაკვეთილების დამთავრების შემდეგ ინიშნებოდა დამატებითი მეცადინეობები იმ მოსწავლეებისათვის, რომელთაც სჭირდებოდათ დახმარება ამა თუ იმ საგანში. აღნიშნულმა ქმედებებმა ხელი შეუწყო მოსწავლეთა ცოდნის გაღრმავებას და პასუხისმგებლობის ამაღლებას.

მასწავლებლები სამოქმედო გეგმის შესაბამისად ატარებენ შემაჯამებელ სამუშაოებს , დავალების პირობა , მოთხოვნები და შეფასების რუბრიკები ცნობილია მოსწავლეთათვის , კომპლექსური დავალების დამუსავების ეტაპები და პროცესები ცნობილია როგორც მოსწავლეთათვის ,ისე მათი მშობლებისთვის. სკოლაში ერთ-ერთ გამოწვევად იქცა შეფასების ვერიფიკაციის პროცესი . სკოლას შემუშავებული აქვს ,,მასწავლებლის შეფასების მექანიზმები’’ აგრეთვე დოკუმენტი-განმავითარებელი შეფასების მეთოდოლოგია და მასწავლებლები იცნობენ განმავითარებელი შეფასების ინსტრუმენტებს და იყენებენ საჭიროებისამებრ, თუმცა ეს პროცესი ულაფსუსო არ არის. სტანდარტის შეუსაბამობაა შეფასების სისტემის ვერიფიკაციის მექანიზმის გაუმართაობაც , რადგან ეს პროცესი ბუნდოვანია ჩემთვის. არ მ ქონდა სათანადო გამოცდილება როგორ აგვესახა ვერიფიკაციის პროცესი ერთ მთლიან სისტემურ დოკუმენტად და განგვეხორციელებინა. მიუხედავად ჩემი ძალისხმევისა, ვერავინ შეძლო ამ მიმართულებით კომპეტენტური კონსულტირება, რადგან ვერიფიკაციის მექანიზმი დღემდე ერთგვარ სირთულეს წარმოადგენს ზოგადად სკოლებისთვის.

რაც შეეხება მატერიალურ-ტექნიკურ მხარეს ზოგადად ბოლო წლების განმავლობაში სკოლის ინფრასტრუქტურა გაუმჯობესდა, თუმცა სამუშაო კიდევ ბევრია.

კერძოდ : დაემატა და დაიგო ლამინირებული იატაკები , შეკეთდა სკოლის სახურავი, გაილესა სკოლის ფასადი, შეკეთდა კომპიუტერები, შეძენილი იქნა უსაფრთხოებისათვის საჭირო ინვენტარი. მომზადდა შენობა-ნაგებობის მდგრადობის დამადასტურებელი დასკვნა. მიმდინარეობს საგანგებო სიტუაციების მართვის გეგმის დამუშავება და მომზადება უფლებამოსილ ორგანოსთან შესათანხმებლად.

სკოლაში განხორციელებული გეგმიური მონიტორინგის პროცესში გამოვლენილი საგნობრივი ექსპერტის მიერ სკოლას მიეცა რჩევა: ქიმიური ცდების ჩატარებისათვის, უსაფრთხოების მიზნით, სასურველია დაიდგას სადემონსტრაციო მაგიდა, რომლის სამუშაო ზედაპირი ტუტე-მჟავა-თერმომედეგი იქნება.

სკოლამ გაითვალისწინა მიცემული რჩევა, დაიდგა სადემონსტრაციო მაგიდა, რომლის ზედაპირი არის კერამოგრანიტის მასალის და არის ტუტე-მჟავა-თერმომედეგი . რაც შეეხება ამწოვი მოწყობილობის ჩასამონტაჟებელ კარადას , სკოლამ მოიძია ობიექტი, რომელსაც მიეცა შეკვეთა , გაფორმდა შრომითი ხელშეკრულება, გადახდილია საფასური , სკოლა შეთანხმებული არის მიწოდებულ ვადებზე.

სკოლაში მიმდინარე პროცესები ასახულია სკოლის ვებგვერდზე და ფეისბუქგვერდზე, ინფორმაცია განახლებადია, ინფორმაციის ასახვა ხორციელდება პერმანენტულად.

ჩემ მიერ მომზადდა და შემუშავდა მშობელთა მოლოდინების საკვლევი კითხვარები.

კათედრის ჟურნალის წარმოებისა და სადამრიგებლო ჟურნალის წარმოების ამსახველი ფორმა, შეფასების კრიტერიუმებით. დოკუმენტები: ,,ხარისხის უზრუნველყოფა-მმართველობითი, ძირითადი და დამხარე პროცესები’’,,, მოსწავლეთა ჩარიცხვის, საფეხურის დაძლევის, მობილობის, სტატუსის შეჩერებისა და შეწყვეტის წესი’’,,შიდა სასკოლო მონიტორინგის პრინციპები’’, ,,შემაჯამებელი/ კომპლექსური დავალების შეფასებისვერიფიკაციის ინსტრუმენტი’’.

ზემოთ აღნიშნულიდან გამომდინარე,საბოლოოდ 2023-2024 სასწავლო წლის მუშაობა შეფასდა დამაკმაყოფილებლად.

ხარისხის მართვის მენეჯერი: ნატო გვენეტაძე